Инспекцията по труда разследва инцидент при който е загинал 59-годишен мъж в село Блажиево
14 Ноември 2019 | 13:23 | Агенция "Фокус"
18 Октомври 2019 | 15:59 | Агенция "Фокус"
Благоевград. Обвиняемият К.С. имал чести конфликти с Д.М., който бил горски надзирател в ТП „Държавно горско стопанство – Гоце Делчев“. Поводът за това били системни нарушения от страна обвиняемия на Закона за горите, в частност незаконен извоз на дървесина. В периода от 2008г. до 2018г. в Районна прокуратура - Гоце Делчев срещу него са били образувани деветнадесет преписки и досъдебни производства, като девет от тях са били свързани с извършени нарушения на Закона за горите. Това съобщиха от пресцентъра на Апелативна прокуратура - София.
Около 20 часа на 23 ноември 2018 г. Д.М. бил в близост до кметството в с. Баничан, като отишъл да вземе оставен за ремонт служебен моторен трион. На връщане, по пътя към дома си, зад него спрял лек автомобил. От него слязъл К.С., който с дървен кол в ръка се затичал към горския надзирател. Когато го наближил, замахнал, за да го удари в главата. Пострадалият успял да отбие удара с триона и побягнал. Обвиняемият го последвал, като го обиждал и заплашвал, че ще го „ликвидира“. С. ударил М. с дървото по гърба, в резултат на което мъжът паднал на земята. Нападателят му нанесъл удар в десния крак в областта на глезена, след което продължил да го бие. Пострадалият се опитал да стане, но поради силна болка не успял. Помогнали му посетители от намиращо се наблизо заведение, които съобщили за инцидента на спешен телефон 112. На място пристигнали полицейски служители и линейка, която транспортирала М. в болница в гр. Гоце Делчев. Обвиняемият К.С. причинил на пострадалия контузия на главата и счупване на глезена, което е довело до трайно затруднение в движението на десния долен крайник за срок, по-голям от един месец. Предстои поредното за обвиняемия К. наказателно производство да продължи в съда.